**VŠEOBECNE ZÁVÄZNÉ NARIADENIE**

**č. 4/2022**

**o organizovaní miestneho referenda na území obce Rašice**

Obec Rašice v súlade s § 6 ods. 1 a na základe § 11 písm. a) ods. 9 zákona č. 369/1990 Zb. o obecnom zriadení v znení neskorších predpisov ( ďalej len „zákon“) vydáva toto všeobecne záväzné nariadenie

**Článok 1**

**Úvodné ustanovenia**

1. Toto všeobecne záväzné nariadenie (ďalej len „VZN“) upravuje podrobnosti organizácie miestneho referenda na území obce Rašice (ďalej len „obec“).

**Článok 2**

**Vyhlásenie referenda**

1. Orgánom oprávneným na vyhlásenie miestneho referenda je obecné zastupiteľstvo.
2. Obecné zastupiteľstvo vyhlási miestne referendum, ak ide o:
3. zlúčenie obcí, rozdelenie alebo zrušenie obce, ako aj zmenu názvu obce,
4. odvolanie starostu, ak to petíciou požaduje aspoň 30% oprávnených voličov,
5. petíciu skupiny obyvateľov obce aspoň 30% oprávnených voličov,
6. zmenu označenia obce.
7. Obecné zastupiteľstvo môže vyhlásiť miestne referendum aj:
8. pred rozhodnutím o ďalších dôležitých veciach samosprávy obce,
9. o odvolaní starostu obce, ak jeho neprítomnosť alebo nespôsobilosť na výkon funkcie trvá dlhšie ako šesť mesiacov.
10. Obecné zastupiteľstvo vyhlási miestne referendum o činnostiach uvedených v odseku 2 písm. a), b) a d) a v odseku 3 tak, aby sa uskutočnilo do 90 dní od schválenia uznesenia o vyhlásení miestneho referenda.
11. Po vyhlásení miestneho referenda obecné zastupiteľstvo bezodkladne zriadi na hlasovanie a sčítavanie hlasov komisiu pre miestne referendum a určí lehotu na jej prvé zasadnutie.
12. Petíciu podľa ods. 2 písm. c) overujú aspoň traja poslanci určení obecným zastupiteľstvom, ktorí nemôžu byť členmi petičného výboru a starosta. Starosta neoveruje petíciu obyvateľov obce o odvolaní starostu podanú podľa § 13 a ods. 3 písm. a) zákona. Ak petícia spĺňa náležitosti ustanovené osobitným zákonom, obecné zastupiteľstvo vyhlási miestne referendum tak, aby sa uskutočnilo do 90 dní od doručenia petície obci.
13. Obec najneskôr 15 dní pred dňom konania miestneho referenda zverejní oznámenie o vyhlásení miestneho referenda na úradnej tabuli obce, v miestnom rozhlase a webovom sídle obce. Oznámenie o vyhlásení miestneho referenda obsahuje:
14. dátum schválenia uznesenia obecného zastupiteľstva o vyhlásení miestneho referenda alebo doručenia petície,
15. otázku alebo otázky, ktoré sa obyvateľom obce predkladajú na rozhodnutie,
16. miesto, dátum a čas konania miestneho referenda.

**Článok 3**

**-2-**

**Právo hlasovať v miestnom referende**

1. Každý občan obce, ktorý má podľa § 163 zákona č. 180/2014 Z.z. o podmienkach výkonu volebného práva v znení neskorších predpisov (ďalej len „zákon č. 180/2014 Z.z.“) právo voliť do orgánov samosprávy obce, má právo hlasovať v miestnom referende.
2. Na prekážky vo výkone hlasovacieho práva v miestnom referende sa vzťahujú príslušné ustanovenia zákona č. 180/2014 Z.z.

**Článok 4**

**Spôsob vyhlásenia miestneho referenda**

1. Obecné zastupiteľstvo vyhlasuje konanie miestneho referenda uznesením.
2. Uznesenie o vyhlásení miestneho referenda obsahuje:
3. na základe čoho sa miestne referendum vyhlasuje,
4. deň prijatia uznesenia alebo deň prijatia petície obyvateľov obce,
5. v prípade vyhlásenia referenda na základe petície obyvateľov obce jej názov a počet platných podpisov
6. v prípade vyhlásenia referenda o odvolaní starostu obce, splnenie podmienok stanovených v § 13a ods. 3 zákona,
7. deň konania miestneho referenda a jeho časové vymedzenie,
8. miesto konania miestneho referenda,
9. zloženie komisie na hlasovanie a sčítanie hlasov, a lehotu na jej prvé zasadnutie,
10. otázku alebo otázky, ktoré sa obyvateľom obce odpovedať „ÁNO“ alebo „NIE“ a otázky nesmú byť navzájom podmienené predkladajú na rozhodnutie, pričom otázky musia byť formulované tak, aby sa na nich dalo jednoznačne odpovedať.
11. V prípade, že predmet miestneho referenda je obsiahlejší a otázka predložená na miestne referendum potrebuje bližšie vysvetlenie, toto sa uvedie v prílohe k otázke, pričom príloha je súčasťou uznesenia o vyhlásení miestneho referenda.

**Článok 5**

**Zoznamy na hlasovanie v miestnom referende**

1. Zoznam oprávnených občanov na hlasovanie v miestnom referende (ďalej len „oprávnený občan“) vyhotoví obecný úrad zo stáleho zoznamu voličov. Na zoznam sa primerane vzťahujú ustanovenia zákona č. 180/2014 Z.z..
2. Do zoznamu oprávnených občanov možno nahliadnuť na obecnom úrade. V prípade námietok voči údajom uvedených v zozname, tieto treba uplatniť najmenej 5 dní pred dňom konania miestneho referenda.
3. Obecný úrad je povinný bezodkladne rozhodnúť o námietkach občanov a vykonať opravu v zozname oprávnených občanov alebo písomne oznámiť, z akých dôvodov sa oprava nemôže vykonať. Ak obecný úrad námietku občana zamietne, ten ju môže predložiť starostovi obce, ktorý o nej rozhodne do 3 dní.
4. Občania, ktorí po zostavení zoznamu nadobudli alebo stratili právo hlasovať, budú do zoznamu dodatočne zapísaní, alebo z neho vyčiarknutí.
5. Zoznam oprávnených občanov uzavrie obecný úrad deň pred konaním miestneho referenda.

-3-

**Článok 6**

**Komisia pre miestne referendum**

1. Komisiu pre miestne referendum tvoria členovia, ktorých do nej navrhlo obecné zastupiteľstvo.
2. Komisia pre miestna referendum:
3. dohliada na prípravu a riadny priebeh hlasovania,
4. rozhoduje o sťažnostiach,
5. vykonáva sčítanie hlasov a zisťuje konečné výsledky hlasovania,
6. vypracuje zápisnicu o priebehu a výsledku hlasovania, ktorú predloží obecnému zastupiteľstvu.
7. Komisia pre miestne referendum musí mať najmenej 5 členov.
8. Členom komisie môže byť len oprávnený občan.
9. Členovia komisie pre referendum si na prvom zasadnutí zvolia žrebom predsedu a podpredsedu komisie.
10. Komisia je spôsobilá uznášať sa, ak je prítomná nadpolovičná väčšina všetkých jej členov. Uznesenie je prijaté, ak s ním súhlasí nadpolovičná väčšina prítomných členov. Pri rovnosti hlasov sa uznesenie považuje za neprijaté.
11. Funkcia člena komisie pre referendum zaniká:
12. jeho odvolaním obecným zastupiteľstvom,
13. oznámením o vzdaní sa funkcie predsedovi komisie.
14. Na uvoľnené miesto člena komisie nastupuje náhradník, ktorého navrhne obecné zastupiteľstvo. V prípade, ak sa počet členov komisie zníži pod stanovený počet a obecné zastupiteľstvo nenavrhne náhradníka, navrhne ho starosta obce.

**Článok 7**

**Hlasovací lístok**

1. Na hlasovacom lístku musia byť tieto údaje:
2. deň konania miestneho referenda,
3. otázka alebo otázky, v prípade, že ich je viac, označia sa poradovým číslom, pri každej otázke sa vytlačia dva rámčeky, v jednom je napísané „ÁNO“, v druhom „NIE“,
4. poučenie o spôsobe hlasovania.
5. Každý hlasovací lístok musí byť opečiatkovaný úradnou pečiatkou obce. Obecný úrad zabezpečí potrebný počet hlasovacích lístkov a najneskôr 2 hodiny pred začiatkom hlasovania ich odovzdá komisii pre miestne referendum.
6. Oprávnený občan dostane hlasovací lístok v miestnosti určenej na hlasovanie.

**Článok 8**

**Hlasovanie**

1. Oprávnený občan hlasuje osobne, zastupovanie nie je prístupné.
2. Oprávnený občan na hlasovacom lístku v príslušnom rámčeku značkou „X“ vyznačí, že na otázku odpovedá „ÁNO“ alebo „NIE“. Vyplnený hlasovací lístok potom vloží do schránky na hlasovanie tak, aby nebolo vidieť jeho rozhodnutie.
3. Hlasovanie oprávneného občana je neplatné, ak do schránky na hlasovanie vloží písomnosť, ktorá nie je hlasovacím lístkom.

-4-

1. Hlasovací lístok je neplatný, ak je:
2. pretrhnutý na dve alebo viac častí,
3. vyplnený iným ako stanoveným spôsobom,
4. inak upravený alebo nie je upravený vôbec.
5. O platnosti hlasovania a o platnosti hlasovacieho lístka s konečnou platnosťou rozhodne miestna komisia

**Článok 9**

**Zisťovanie a vyhlásenie výsledkov miestneho referenda**

1. V miestnosti, v ktorej miestna komisia zisťuje výsledky hlasovania, môžu byť len členovia komisie, členovia volebných komisií vyššieho stupňa, ako aj osoby, ktorým na to dala súhlas Ústredná volebná komisia.
2. Miestna komisia vyberie hlasovacie lístky, prípadne obálky s hlasovacími lístkami zo schránky na hlasovanie, spočíta ich a porovná so záznamami v zozname voličov. Po otvorení schránky na hlasovanie vylúči prípady neplatného hlasovania (§184 zákona č. 180/2014 Z.z..) a zistí:
3. celkový počet odovzdaných hlasov,
4. počet neplatných hlasovacích lístkov,
5. počet platných hlasovacích lístkov,
6. počet hlasov „ÁNO“ počet hlasov „NIE“ ku každej jednotlivej otázke.
7. Pre postup pri sčítaní hlasov platia primerané ustanovenia o sčítaní hlasov okrskovou volebnou komisiou (§ 183 zákona č.180/2014 Z.z.).
8. Miestna komisia vyhotoví v dvoch rovnopisoch zápisnicu o priebehu a výsledku miestneho referenda, ktorú podpíšu predseda, podpredseda a členovia komisie vrátane zapisovateľa. Dôvody prípadného odmietnutia podpisu sa zaznamenajú v zápisnici.
9. V zápisnici o priebehu a výsledkoch miestneho referenda sa musí uviesť:
10. čas začatia a ukončenia hlasovania, prípadne jeho prerušenie,
11. počet oprávnených občanov zapísaných do zoznamu hlasovania,
12. počet oprávnených občanov, ktorým sa vydali hlasovacie lístky,
13. počet odovzdaných hlasovacích lístkov,
14. počet odovzdaných platných hlasovacích lístkov a počet odovzdaných neplatných hlasovacích lístkov,
15. počet hlasov „ÁNO“ a počet hlasov „NIE“ ku každej jednotlivej otázke.
16. Miestna komisia k zápisnici priloží stručnú správu o obsahu sťažností, ktoré sa jej podali a o uzneseniach, ktoré k nim prijala.
17. Po podpísaní oboch rovnopisov zápisnice o priebehu a výsledku miestneho referenda predseda miestnej komisie a zapisovateľ ich odovzdajú starostovi obce.

 8.Miestna komisia zapečatí hlasovacie lístky a zoznamy oprávnených občanov na hlasovanie a odovzdá ich spolu s ostatnými dokladmi o hlasovaní príslušnému zamestnancovi obecného úradu do úschovy.

**-5-**

**Článok 10**

**Vyhlásenie výsledkov miestneho referenda**

1. Výsledky miestneho referenda sú platné, ak sa na ňom zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov miestneho referenda.
2. Obec vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli a na webovom sídle obce.
3. V oznámení o výsledkoch miestneho referenda sa uvedie:
4. deň konania miestneho referenda,
5. celkový počet oprávnených občanov zapísaných v zoznamoch na hlasovania v miestnom referende,
6. celkový počet oprávnených občanov, ktorý sa zúčastnili na hlasovaní,
7. celkový počet platných hlasov a celkový počet neplatných hlasov,
8. celkový počet oprávnených občanov, ktorý na otázku alebo otázky odpovedali „ÁNO“ a celkový počet oprávnených občanov, ktorý na otázku alebo otázky odpovedali „NIE“,
9. konštatovanie, ktorý návrh alebo návrhy boli v miestnom referende prijaté.

**Článok 11**

**Opatrenia na zabezpečenie miestneho referenda**

1. Pomocné prostriedky potrebné na riadny a bezproblémový priebeh miestneho referenda, najmä miestnosť na hlasovanie a potreby na hlasovanie, hlasovacie lístky, zoznamy oprávnených občanov, tlačivá zápisnice a iné zabezpečí pre miestnu komisiu obecný úrad.
2. Výdavky spojené s vykonaním miestneho referenda sa hradia z rozpočtu obce.
3. Člen miestnej komisie a zapisovateľ majú v deň konania miestneho referenda nárok na odmenu, ak v tento deň nemajú nárok na náhradu mzdy alebo platu. Výška odmeny za výkon funkcie člena miestnej komisie zapisovateľa na deň konania miestneho referenda sa stanovuje sumou, ktorá pripadá na jeden pracovný deň z priemernej mesačnej mzdy zamestnanca v národnom hospodárstve za predposledný štvrťrok pred kalendárnym štvrťrokom, v ktorom sa koná miestne referendum. Odmeny vypláca obecný úrad.

**Článok 12**

**Záverečné ustanovenia**

1. Týmto nariadením nie sú dotknuté práva a povinnosti vyplývajúce z iných právnych predpisov.
2. VZN bolo zverejnené na úradnej tabuli a na webovom sídle obce Rašice dňa 30.05.2022.
3. Toto všeobecné záväzné nariadenie obce Rašice bolo schválené Obecným zastupiteľstvom v Rašiciach dňa ..................., uznesením č...................
4. Toto všeobecné záväzné nariadenie nadobúda účinnosť po jej zvesení dňa ........................

 ...............................................

 Aladár Miklós

 starosta obce